Doom Patrol (TV-serie)

Doom Patrol er en amerikansk web-TV-serie basert på tegneserien med samme navn. Den hadde premiere 15. februar 2019 på DC Universe. Serien er en spin-off av Titans, og April Bowlby, Brendan Fraser og Matt Bomer gjentar sine roller, ved siden av Diane Guerrero, Alan Tudyk, Joivan Wade og Timothy Dalton. Filming til serien begynte i Georgia i slutten av august 2018, og den første sesongen består av 15 episoder.

Handling 
Serien er lagt til tiden rett etter hendelsene i Titans sesong 1, episoden Doom Patrol, og følger Cliff Steele / Robotman, Rita Farr, Larry Trainor / Negative Man, Kay Challis / Jane, som alle blir tilkalt av Victor Stone / Cyborg når deres mentor dr. Niles Caulder / The Chief blir bortført av den overnaturlige superskurken kjent som Mr. Nobody.

Skuespillere 
 Diane Guerrero som Jane: Hun og de andre fikk sine egne unike krefter fra et eksperiment som Kay ufrivillig ble utsatt for.
 April Bowlby som Rita Farr: En tidligere Hollywood-skuespillerinne, født som Gertrude Cramp. Hennes celle-struktur ble endret til en gelatin-lignende tilstand, etter å ha blitt utsatt for en giftig gass under vann. Kreftene lar henne endre form, men gjør at hun også sliter med å holde en solid form.
 Alan Tudyk som Eric Morden / Mr. Nobody (sesong 1): En allestedsnærværende super-skurk som er i stand til å reise gjennom forskjellige dimensjoner og forandre virkeligheten.
 Matt Bomer og Matthew Zuk som Larry Trainor: En tidligere United States Air Force-pilot med en negativ energi-enhet som holder til inni ham. Han ble vansiret etter en flyulykke, som oppstod når han fikk kontakt med den negative ånden. Han er dekket av spesielle bandasjer for å hindre spredning av radioaktivitet som sendes ut fra kroppen hans.
 Brendan Fraser og Riley Shanahan som Cliff Steele: En cyborg og tidligere NASCAR-sjåfør, hvis hjerne ble transplantert inn i en robot-kropp etter at en bilulykke ødela hans egen kropp. Fraser gir stemme til karakteren, og fremstår som den menneskelige versjonen av Cliff i tilbakeblikk. Riley Shanahan fremstiller karakteren som cyborg.
 Timothy Dalton som Niles Caulder / The Chief: En doktor som er ansvarlig for å behandle medlemmene av Doom Patrol, og de bor ofte i herskapshuset hans.
 Joivan Wade som Victor Stone / Cyborg: En ung, ambisiøs superhelt som fikk kybernetiske forbedringer fra sin far Silas, etter en ulykke som førte til morens død.
 Skye Roberts som Kay Challis (sesong 3): Den opprinnelige identiteten til en ung jente, som utviklet Jane og andre distinkte identiteter fra barndomstraumer. På grunn av opplevelsene hennes forblir hun et barn i underbevisstheten hennes.
 Michelle Gomez som Laura De Mille / Madame Rouge (sesong 3): En form-skifter med bånd til Chief.
 Julie McNiven som Sheryl Trainor (sesong 1 og 2) Larrys kone, og moren til barna hans.
 Kyle Clements som John Bowers (sesong 1) er Larrys hemmelige elsker som også tjenestegjorde i U.S. Air Force. Tom Fitzpatrick skildrer karakteren som en gammel mann i nåtiden.
 Phil Morris som Silas Stone. Victors far. En vitenskapsmann som gjenoppbygde ham som en cyborg.
 Bethany Anne Lind som Clara Steele. Cliffs datter som overlevde en dødsulykke i 1988.
 Mark Sheppard som Willoughby Kipling. En okkult detektiv, magiker og medlem av Knights Templar.
 Alec Mapa som Steve Larson / Animal-Vegetable-Mineral Man (sesong 1) en turist som gjennomgår en prosedyre, og blir omgjort til en upassende blanding av dyr, grønnsaker og mineraler.
 Tommy Snider som Ernest Franklin / Beard Hunter (sesong 1 og 2) en dusørjeger med evnen til å spore opp enkeltpersoner ved å konsumere ansiktshårene deres.

Eksterne lenker 
 

Eventyrserier fra USA
DC Comics